A Bizottság 3694/91/EGK rendelete

(1991. december 17.)

az egyes árucikkeknek a Kombinált Nómenklatúra szerinti besorolásáról szóló, 1989. március 14-i 645/89/EGK rendelet

módosításáról és az 1989. július 31-i 2404/89/EGK bizottsági rendelet hatályon kívül helyezéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3537/91/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendeletre [2] és különösen annak 9. cikkére,

mivel a 645/89/EGK bizottsági rendelet [3] és a 2404/89/EGK rendelet [4] intézkedéseket állapít meg többek között a két ruhadarabból álló, kiskereskedelmi forgalom számára szánt együttesek Kombinált Nómenklatúrán belüli besorolásával kapcsolatban;

mivel a 6211 KN-kód felosztásra került annak érdekében, hogy egyes, jelentős forgalmat képviselő termékkategóriák megkülönböztető jelleget kapjanak;

mivel ennek eredményeképpen a fent említett rendeletekben szereplő termékeket érinti e változtatás; mivel következésképpen a 645/89/EGK rendelet mellékletének 2. pontját el kell hagyni, a kérdéses árucikkek besorolását és a besorolás indoklását meg kell határozni, továbbá a 2404/89/EGK rendeletet hatályon kívül helyezni; mivel az e rendeletben előírt intézkedések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

A 645/89/EGK rendelet mellékletének 2. pontját el kell hagyni, és a 2404/89/EGK rendelet hatályát veszti.

3. cikk

Ez a rendelet az Európai Közösségek Hivatalos Lapjában

való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. december 17-én.

a Bizottság részéről

Christiane Scrivener

a Bizottság tagja

[1] HL L 335., 1991.12.6., 9. o.

[2] HL L 256., 1987.9.7., 1. o.

[3] HL L 71., 1989.3.15., 17. o.

[4] HL L 227., 1989.7.31., 32. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

Kiskereskedelmi forgalom számára összeállított, két ruhaneműből álló együttes, mely az alábbiakból áll: | | A besorolást a Kombinált Nómenklatúra 1. és 6. általános értelmezési szabályai, a XI. áruosztályhoz fűzött 13. megjegyzés, a nadrág esetében a 62. árucsoporthoz fűzött 8. megjegyzés, valamint a 6201, a 62019300, a 6204 és a 62046319 KN-kód megfogalmazása határozzák meg. A tréningruhaként történő besorolás kizárt, mert az általános megjelenése és az anyag jellege miatt (szél és eső elleni védelem) ezeket a ruhaneműket nem szánták kizárólag vagy elsősorban sporttevékenység közbeni viselésre. |

a)Bő szabású, szövött, könnyű széldzseki (100 % szintetikus szálból), a ruhanemű felső része bélelt, és két különböző színű anyagból áll. Galléros, az eleje teljesen nyitott, és cipzárral zárható. Ennek a nyílásnak patenttel balról jobbra záródó védőhajtókája van. A ruhanemű ujja hosszú és bő szabású, az ujj vége gumírozott. A ruhanemű alja is gumírozott. Kapucnija van, amely a galléron található zsebbe hajtogatható. A kapucninak húzózsinórja van, a zseb pedig cipzárral záródik. Derékmagasságban két, védőfüllel ellátott belső zsebe van. (Lásd a 407. A számú fényképet.) | 62019300 |

b)Könnyű, kötött nadrág (100 % szintetikus szálból), mely egyszínű, deréktól bokáig ér, derekánál gumírozott és zsinórral is összehúzható. A nadrágszár alsó részén cipzár található, és tépőzárral szorosra összefogható. A ruhaneműnek két belső zsebe van. (Lásd a 407. B számú fényképet.) | 62046319 |

+++++ TIFF +++++

| |

|

--------------------------------------------------